Γεγονότα Ιουλίου 2012

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιούλιο του 2012, συνοδευόμενα από τις πηγές μέσω των οποίων μεταδόθηκαν. 

## 1η Ιουλίου
;Πόλεμος και συγκρούσεις
* Εξέγερση στη Συρία (2011–σήμερα):
**Η συριακή αντιπολίτευση απορρίπτει το ειρηνευτικό σχέδιο των Ηνωμένων Εθνών που έγινε αποδεκτό χθες στη Γενεύη και προβλέπει πολιτικές αλλαγές στη Συρία, επικαλούμενη την ασάφεια του σχεδίου και υπόσχεται να μην διαπραγματευτεί με τον Πρόεδρο Μπασάρ αλ Άσαντ ή με μέλη του καθεστώτος του. (AP)
*Τουλάχιστον 17 άνθρωποι σκοτώνονται και άλλοι 45 τραυματίζονται σε επιθέσεις σε 2 ναούς στην ανατολική πόλη Γκαρίσα της Κένυα. (BBC) (MSNBC)
*Επιθέσεις των Ταλιμπάν στο Αφγανιστάν
**Τουλάχιστον 5 άτομα σκοτώνονται και 11 τραυματίζονται σε βομβιστική επίθεση σε λεωφορείο κοντά στην αφγανική πόλη Γκάζνι. (AP διά ''Winnipeg Free Press'')
**Ένοπλος με στολή αστυνομικού σκοτώνει 3 μέλη της διεθνούς δύναμης του NATO στο νότιο Αφγανιστάν. (RTE)

;Οικονομία
*Η Ιαπωνία πυροδοτεί αντιδράσεις στο εσωτερικό της, θέτοντας ξανά σε λειτουργία τον πρώτο πυρηνικό αντιδραστήρα μετά το δυστύχημα στη Φουκουσίμα. (BBC)

;Πολιτική και εκλογές
*Στις κάλπες προσέρχονται οι πολίτες στο Μεξικό για τις γενικές εκλογές, με το Θεσμικό Επαναστατικό Κόμμα να κερδίζει τη νίκη. Πρόεδρος εκλέγεται ο Ενρίκε Πένα Νιέτο.(''The New York Times''), (Reuters) 
*Διαδηλωτές ξεχύνονται στους δρόμους στο Χονγκ Κονγκ λίγες ώρες μετά την ορκωμοσία του Λέουνγκ Τσουνγκ-γινγκ ενώπιον του Προέδρου της Κίνας, Χου Ζιντάο στο αξίωμα του ανώτερου διοικητή (Chief Executive) του εδάφους.(''The New York Times'')
*Σε δημοψήφισμα που γίνεται στο Λίχτενσταϊν, οι πολίτες απορρίπτουν με ποσοστό 76,1% την πρόταση να καταργηθούν τα προνόμια της βασιλικής οικογένειας να ασκούν βέτο σε νόμους. (The Local)

;Επιστήμη
*Προσγειώνεται με ασφάλεια στο Καζακστάν η διαστημική κάψουλα Σογιούζ που μεταφέρει τους Όλεγκ Κονονένκο (Ρωσία), Αντρέ Κούιπερς (Ολλανδία) και Ντον Πέτιτ (ΗΠΑ). (Sky News Australia) 

;Αθλητισμός
*Η Ισπανία νικά την Ιταλία με 4-0 και κατακτά το Ευρωπαϊκό Πρωτάθλημα Ποδοσφαίρου 2012 για δεύτερη συνεχόμενη φορά και τρίτη συνολικά. Τα τέρματα πέτυχαν οι Νταβίντ Σίλβα, Τζόρντι Άλμπα, Φερνάντο Τόρρες και Χουάν Μάτα, με τον Τόρες να γίνεται ο πρώτος ποδοσφαιριστής που σκοράρει σε 2 τελικούς της διοργάνωσης. (Al Jazeera) (RT) (Sky Sports)
*Στο γκολφ, ο Τάιγκερ Γουντς κερδίζει το AT&T National ξεπερνώντας τον Τζακ Νικλάους για το PGA Tour σε νίκες και σήμερα είναι 2ος πίσω από το Σαμ Σνιντ. (''USA Today'') 

## 2 Ιουλίου
;Οικονομία και επιχειρήσεις
*Η GlaxoSmithKline τακτοποιεί τη μεγαλύτερη απάτη στην αμερικανική ιστορία στο χώρο των υγειονομικών υπηρεσιών αντί του ποσού των 3 δισ. $. (Reuters) 

;Τραγωδίες
*Σφοδρές πλημμύρες μετά από μουσώνες πλήττουν τη βορειοανατολική Ινδία, με απολογισμό τουλάχιστον 79 νεκρούς και 2,2 εκατ. αστέγους. (Sky News) 

;Πολιτική και εκλογές
*Παραιτείται από την αρχηγία των γερμανικών μυστικών υπηρεσιών ο Χάιντς Φρομ εξαιτίας του ανεπαρκούς χειρισμού της υπόθεσης ενός δικτύου νεοναζί που δραστηριοποιούνταν επί χρόνια, έχοντας δολοφονήσει τουλάχιστον δέκα άτομα. (Το Βήμα)
*Ο Μιγκουέλ Μανσέρα εκλέγεται Δήμαρχος της Πόλης του Μεξικού. (FoxNews Latino)

;Τεχνολογία
*Παρουσιάζεται από τη NASA και τη Lockheed Martin το πρώτο διαστημόπλοιο τύπου Ωρίων στο Ακρωτήριο Κανάβεραλ. (Florida Today)

## 3 Ιουλίου
;Πόλεμος και συγκρούσεις
*Εξέγερση στη Συρία (2011-σήμερα):
**Σε έκθεση της οργάνωσης Human Rights Watch αναφέρεται ότι οι μυστικές υπηρεσίες της Συρίας λειτουργούν 27 κέντρα βασανιστηρίων σε ολόκληρη τη χώρα. (Reuters διά Yahoo! News)
*Τουλάχιστον 25 άτομα σκοτώνονται και 40 τραυματίζονται από έκρηξη παγιδευμένου φορτηγού σε αγορά στην ιρακινή πόλη Ντιβανίγια. (AP διά Google News)

;Οικονομία και επιχειρήσεις
*Ο τραπεζίτης Μπομπ Ντάιαμοντ παραιτείται από διευθύνων σύμβουλος της βρετανικής τράπεζας Barclays έπειτα από σκάνδαλο, με βάση το οποίο η τράπεζα επεχείρησε να χειραγωγήσει τα διατραπεζικά επιτόκια Libor και Euribor. (BBC)

;Πολιτική
* Η αστυνομία ερευνά την οικία και τα γραφεία του πρώην Προέδρου Νικολά Σαρκοζί ως μέρος της έρευνας για τις οικονομικές δοσοληψίες ανάμεσα στο κόμμα του και στην κληρονόμο της L'Oréal Λιλιάν Μπετανκούρ. (Reuters) 

;Νόμος και έγκλημα
*Ανακαλύφθηκε ότι ο άλλοτε ηγέτης της Οργάνωσης για την Απελευθέρωση της Παλαιστίνης Γιάσερ Αραφάτ, ο οποίος πέθανε το 2004, πιθανότατα να είχε δηλητηριαστεί, σύμφωνα με το Al Jazeera. (''The Huffington Post'')

;Αθλητισμός
*Ο Αμερικανός παίκτης Αντόνιο Εσφαντιάρι κερδίζει το World Series του πόκερ για το 2012, με το μεγαλύτερο χρηματικό έπαθλο στο πόκερ, ύψους 18,3 εκατ. $. (AP διά NBC Sports)

## 4 Ιουλίου
;Πόλεμος και επιθέσεις
*Συριακή εξέγερση (2011–σήμερα):
**Ο Πρόεδρος της Συρίας Μπασάρ αλ Άσαντ κατηγορεί τη γειτονική Τουρκία για υποστήριξη "τρομοκρατών" και για συμμετοχή στο λουτρό αίματος στη Συρία. (Voice of America) 
*Στη διάρκεια νέων ταραχών στο Ιράκ σκοτώνονται 11 άτομα, συμπεριλαμβανομένων και 8 νεκρών σε βομβιστική επίθεση στη Βαγδάτη. (''The Times of India'')

;Επιστήμη
*Επιστήμονες του CERN παρουσιάζουν πρόσφατα αποτελέσματα από τα πειράματα CMS και ATLAS που συνηγορούν στην ύπαρξη του σωματιδίου μποζόνιο του Χιγκς.
(BBC) (CERN press release)
*Η ομοσπονδιακή κυβέρνηση των ΗΠΑ καθησυχάζει τους πολίτες της ότι, όπως και τα ζόμπι, δεν υπάρχουν ούτε οι γοργόνες, κατά πάσα πιθανότητα. (BBC)

;Αθλητισμός
*Η Κορίνθιανς κατακτά το Κόπα Λιμπερταδόρες, επικρατώντας με 2-0 της Μπόκα Τζούνιορς στον δεύτερο τελικό της διοργάνωσης (πρώτος αγώνας 1-1), στο Σάο Πάολο. (Voria.gr)
## 5 Ιουλίου
;Πόλεμος και συγκρούσεις
*Συριακή εξέγερση (2011–σήμερα)
**Ανασύρονται από το βυθό της Μεσογείου οι σοροί των 2 Τούρκων πιλότων του πολεμικού αεροσκάφους F-4 Phantom που καταρρίφθηκε από τη Συρία στις 22 Ιουνίου 2012. (CNN)
**Σύμφωνα με την αντιπολίτευση, τουλάχιστον 31 άτομα σκοτώθηκαν σήμερα σε ολόκληρη τη Συρία. (CNN)

;Τέχνες και πολιτισμός
*Εγκαινιάζεται επίσημα το The Shard, το ψηλότερο κτήριο της Ευρώπης και το μεγαλύτερο σε ύψος οικοδόμημα του Ηνωμένου Βασίλειου, με ύψος 309,6 μ. (''LondonSEI'') (''Gulf Times)

;Διεθνείς σχέσεις
*Η Νότια Κορέα ανακοινώνει ότι σχεδιάζει την έναρξη "επιστημονικής" φαλαινοθηρίας των ρυγχοφαλαινών κατά την έναρξη της Διεθνούς Επιτροπής Φαλαινοθηρίας στην Πόλη του Παναμά. (BBC)

;Πολιτική και εκλογές
*Τα WikiLeaks αρχίζουν να δημοσιεύουν τα Αρχεία για τη Συρία, περισσότερα από 2 εκατ. μηνύματα ηλεκτρονικού ταχυδρομείου προερχόμενα από πολιτικά πρόσωπα της Συρίας, υπουργεία και οργανισμούς, και τα οποία χρονολογούνται από τον Αύγουστο του 2006 ως το Μάρτιο του 2012. Ο ιδρυτής των WikiLeaks Τζούλιαν Ασάντζ ισχυρίζεται ότι η δημοσίευση θα ενοχλήσει τόσο την κυβέρνηση όσο και την αντιπολίτευση της Συρίας. (BBC News) (CNN)
*Έπειτα από την επαναληπτική καταμέτρηση των ψηφοδελτίων στις γενικές εκλογές του Μεξικό, επιβεβαιώνεται ως νικητής ο υποψήφιος του Θεσμικού Επαναστατικού Κόμματος, Ενρίκε Πένα Νιέτο.
(AP διά ''Washington Post'')

## 6 Ιουλίου
;Πόλεμος και επιθέσεις
*Ένοπλοι ανοίγουν πυρ κατά ενός ελικοπτέρου που μεταφέρει εκλογικό υλικό για την αυριανή ψηφοφορία στη Λιβύη, με αποτέλεσμα να σκοτωθεί 1 άτομο. (BBC)

;Νόμος και έγκλημα
*Ο πρώην *de facto* Πρόεδρος της Αργεντινής Χόρχε Βιδέλα και ο Στρατηγός Ρεϊνάλντο Μπινιόνε κρίνονται ένοχοι για την αρπαγή 400 βρεφών από πολιτικούς κρατουμένους κατά τη διάρκεια του Βρόμικου Πολέμου επί δικτατορίας. (BBC)
*Ένοπλοι σκοτώνουν 18 ανθρώπους και τραυματίζουν άλλους 2 σε επίθεση σε εστιατόριο στο Τάρμπατ της επαρχίας Μπαλουχιστάν του Πακιστάν. (AP μέσω ''Washington Post'')

;Πολιτική και εκλογές
*Για δεύτερη φορά στην ιστορία και μάλιστα για το ίδιο πρόσωπο, το Κοινοβούλιο της Ρουμανίας αποφασίζει την προσωρινή παύση του Προέδρου Τραϊάν Μπασέσκου. Στις 29 Ιουλίου θα διεξαχθεί δημοψήφισμα για την οριστική εκδίωξή του. (BBC)

;Αθλητισμός
*Ο Λουίς φαν Γκάαλ επιλέγεται ως νέος προπονητής της εθνικής ποδοσφαίρου Ολλανδίας, στη θέση του Μπερτ φαν Μάρουικ ο οποίος παραιτήθηκε έπειτα από τις επικρίσεις που δέχτηκε μετά τις κακές εμφανίσεις της ομάδας στο Euro 2012. (FIFA) 

## 7 Ιουλίου
;Πόλεμος και επιθέσεις
*Ο στρατός του Λιβάνου στην Γουάντι Χαλέντ τίθεται σε συναγερμό έπειτα από το θάνατο 2 ατόμων σε επιθέσεις με ρουκέτες από τη Συρία. (Now Lebanon) (Lebanese News Agency)

;Τραγωδίες
*Πλημμύρες πλήττουν την νότια Ρωσία και ειδικότερα την Επαρχία Κρασνογιάρσκ, με απολογισμό τουλάχιστον 100 θύματα. (BBC)
*Σε τροχαίο δυστύχημα με λεωφορείο στην Ουκρανία σκοτώνονται τουλάχιστον 14 Ρώσοι προσκυνητές. (BBC)

;Πολιτική και εκλογές
*Με προβλήματα διεξάγεται η ψηφοφορία για τις πρώτες εκλογές στη Λιβύη έπειτα από την πτώση του Μοαμάρ Καντάφι. (Reuters) 
*Στις κάλπες προσέρχονται οι πολίτες στο Ανατολικό Τιμόρ για τις βουλευτικές εκλογές. (ABC News)

;Αθλητισμός
*Στο τένις, η Αμερικανίδα Σερένα Γουίλιαμς κατακτά το απλό του Ουίμπλεντον, επικρατώντας στον τελικό στην Αγγλία της Πολωνέζας Αγκνιέσκα Ραντβάνσκα. (BBC)

## 8 Ιουλίου
;Πόλεμος και συγκρούσεις
*Συριακή εξέγερση (2011–σήμερα):
**Ο απεσταλμένος των Ηνωμένων Εθνών και του Αραβικού Συνδέσμου Κόφι Ανάν φθάνει στη Δαμασκό για συνομιλίες. (Al Jazeera)
**Σε συνέντευξή του στη γερμανική τηλεόραση, ο Πρόεδρος της Συρίας Μπασάρ Άσαντ δηλώνει ότι οι ΗΠΑ προσπαθούν να αποσταθεροποιήσουν τη Συρία με το να παρέχουν πολιτική προστασία σε "συμμορίες", και ότι η Σαουδική Αραβία και το Κατάρ οπλίζουν "τρομοκράτες" στη Συρία. (BBC)
**Ο Κόφι Ανάν αναφέρει ότι οι ειρηνευτικές προτάσεις έχουν αποτύχει καθώς ο συριακός στρατός φέρεται να σκότωσε 60 πολίτες σε ολόκληρη τη χώρα. (Dawn)

;Καταστροφές
*Ο Πρόεδρος της Ρωσίας Βλαντίμιρ Πούτιν διατάσσει έρευνα για τις πλημμύρες που έπληξαν τη χώρα και έχουν στοιχίσει τη ζωή σε 150 και πλέον ανθρώπους στην περιοχή του Κρασνοντάρ. (BBC) (CNN)

;Πολιτική και εκλογές
*Δεκάδες χιλιάδες άνθρωποι διαδηλώνουν στην Πόλη του Μεξικού καταγγέλλοντας εκλογική νοθεία στις πρόσφατες εκλογές που ανέδειξαν τον Ενρίκε Πένια Νέτο στην προεδρία. (''The Guardian'')

;Επιστήμη
*Αναγνωρίζεται από υγειονομικές υπηρεσίες στην Καμπότζη ο Εντεροϊός 71 ως μια πιθανή αιτία για την επιδημία που ξέσπασε στη χώρα, με απολογισμό τουλάχιστον 64 παιδιά νεκρά. (CNN)

;Αθλητισμός
*Στην αντισφαίριση, ο Ελβετός Ρότζερ Φέντερερ νικά το Βρετανό Άντι Μάρεϊ oμε 3-1 σετ και κατακτά το απλό του Γουίμπλεντον στον τελικό στην Αγγλία.
(BBC) (''The Telegraph'') (ESPN)
*Στις μικτές πολεμικές τέχνες, ο πρωταθλητής UFC στα μεσαία βάρη, Άντερσον Σίλβα, διατηρεί τον τίτλο του επικρατώντας του Τσάελ Σόνεν με τεχνικό νοκάουτ στον δεύτερο γύρο του UFC 148. (''USA Today'') 

## 9 Ιουλίου
;Πόλεμος και επιθέσεις
*Συριακή εξέγερση (2011–σήμερα)
**Ο Κόφι Ανάν, απεσταλμένος του ΟΗΕ και του Αραβικού Συνδέσμου, κάνει λόγο για "εποικοδομητικές συνομιλίες" με τον Πρόεδρο Άσαντ της Συρίας.(BBC)
**Ο αριθμός των νεκρών από την εξέγερση υπερβαίνει τις 17.000, οι περισσότεροι από τους οποίους είναι πολίτες. (Al Arabiya)
**31 άτομα σκοτώθηκαν από το συριακό στρατό, κυρίως στην πόλη Χομς. (Yahoo News)
*Έπειτα από διαδηλώσεις στην ανατολική Σαουδική Αραβία σκοτώνονται 2 άντρες, μια μέρα μετά τη σύλληψη του ανώτατου Σιίτη κληρικού, Νιμρ αλ Νιμρ.(Reuters) 

;Οικονομία
*Χιλιάδες χρήστες υπολογιστών διεθνώς χάνουν τη σύνδεσή τους με το Διαδίκτυο ως αποτέλεσμα του τερματισμού της προσωρινής επιδιόρθωσης από το FBI για τον ιό DNSChanger (τον ιό της Δευτέρας Παρουσίας). (Yahoo News) (''The Guardian'')

;Πολιτική και εκλογές
*Το Ανώτατο Δικαστήριο της Αιγύπτου απορρίπτει την επαναφορά του Σώματος του Κοινοβουλίου (τη σχετική πρόταση είχε κάνει ο νεοεκλεγείς Πρόεδρος Μοχάμεντ Μόρσι), το οποίο είχε διαλυθεί στα μέσα Ιουνίου. (Το Βήμα)

## 10 Ιουλίου
;Νόμος και έγκλημα 
*Σε φυλάκιση 14 ετων από το Διεθνές Ποινικό Δικαστήριο της Χάγης καταδικάζεται ο Κονγκολέζος πολέμαρχος Τόμας Λουμπάνγκα, ο οποίος στρατολογούσε μικρά παιδιά κατά τον πόλεμο στο Ιτούρι. (BBC)

;Πολιτική και εκλογές 
*Η ρωσική έκδοση της Wikipedia διακόπτεται για 24 ώρες σε ένδειξη διαμαρτυρίας για τη συζήτηση από την Κρατική Δούμα ενός νομοσχεδίου, με βάση το οποίο θα επιτρέπεται η δημιουργία μια μαύρης λίστας με όλους τους ιστοτόπους που περιέχουν απαγορευμένο περιεχόμενο. (RIA Novosti) (ρωσική Wikipedia)

;Αθλητισμός
*Φτάνει στο Παλάτι του Ουίνδσορ η Ολυμπιακή Φλόγα, η οποία κατευθύνεται προς το Λονδίνο. (CNBC)
*Στο μπέιζμπολ, η ομάδα του Εθνικού Συνδέσμου (National League) επικρατεί του Αμερικανικού Συνδέσμου (American League) με 8-0 στο All-Star Game που παίζεται στο γήπεδο Κάουφμαν του Κάνσας Σίτι του Μισούρι. (SB Nation)

## 11 Ιουλίου
;Πόλεμος και επιθέσεις
*Εξέγερση στη Συρία:
**Μεταδίδεται ότι σκοτώθηκαν 56 άτομα από το συριακό στρατό, ανάμεσα στα οποία και ένας εργαζόμενος στην Ερυθρά Ημισέληνο. (Naharnet)
**Αυτομολεί ο πρεσβευτής της Συρίας στο Ιράκ, Ναγουάφ αλ Φαρές. (CNN) (Reuters) 
*Οι ειρηνευτικές δυνάμεις των Ηνωμένων Εθνών παρατάσσονται ξανά στην πόλη Γκόμα της Λαϊκής Δημοκρατίας του Κονγκό με σκοπό να την προστατέψει από τους αντάρτες του κινήματος της 23ης Μαρτίου. (UPI)
*Σε επίθεση αυτοκτονίας με βόμβα σε αστυνομική ακαδημία της Σανάα της Υεμένης, σκοτώνονται τουλάχιστον 20 άνθρωποι. (BBC)

;Πολιτική
*Η Κάτω Βουλή της Ρωσίας εγκρίνει νομοσχέδιο με βάση το οποίο δημιουργείται ένας κατάλογος με τους απαγορευμένους ιστότοπους, εν μέσω φόβων για λογοκρισία.(Russia Today)

;Επιστήμη
*Ανακοινώνεται από αστρονόμους η ανακάλυψη του S/2012 P 1, του πέμπτου δορυφόρου του Πλούτωνα. (Fox News)

## 12 Ιουλίου
;Πόλεμος και επιθέσεις
*Τουλάχιστον 200 άτομα σκοτώνονται από το συριακό στρατό στο χωριό Τρμσέχ στην Επαρχία Χαμά της Συρίας. (BBC)

;Κουλτούρα 
*Ο διάδοχος του θρόνου της Τόνγκα Τουπουτόα Ουλουκαλάλα παντρεύεται με την δεύτερη εξαδέρφη του, Σιναϊτακάλα Φακαφανούα σε τελετή στη Νουκουαλόφα. Ο γάμος είναι ο πρώτος ενός διαδόχου του θρόνου στο νησί, εδώ και 65 χρόνια. (''The Daily Telegraph'')

;Καταστροφές
*Σε χιονοστιβάδα στο Όρος Μοντί, κοντά στο Λευκό Όρος των Γαλλικών Άλπεων, χάνουν τη ζωή τους 9 ορειβάτες και άλλοι 8 τραυματίζονται. (''Daily Mail'')
*Από έκρηξη σε δεξαμενόπλοιο στο Οκόγκμπε του κρατιδίου Ρίβερ της Νιγηρίας, σκοτώνονται περί τα 90-115 άτομα. (BBC)
*Καταρρακτώδεις βροχές πλήττουν την νότια Ιαπωνία, με απολογισμό 15 νεκρούς και 11 αγνοουμένους. (''Washington Post'')

## 13 Ιουλίου
;Καταστροφές
*Σε σιδηροδρομικό δυστύχημα σκοτώνονται 19-30 άτομα στην πόλη Μαλελάνε της Νότιας Αφρικής, από τη σύγκρουση ενός τρένου με φορτηγό που μετέφερε εργάτες σε χωράφι. (AFP via Google News) (BBC)
*Από συντριβή αεροσκάφους τύπου Mystere-Falcon 20 στο διάδρομο προσγείωσης του Αεροδρομίου του Λε Καστεγιέ, μεταξύ Τουλόν και Μασσαλίας, σκοτώνονται 3 Αμερικανοί. (CNN)

;Νόμος και έγκλημα
*Σε φυλάκιση 15 ετών καταδικάζεται από ομοσπονδιακό δικαστήριο της Αλαμπάμα ο Ουζμπέκος Ουλουγκμπέκ Κοντίροφ, επειδή σχεδίαζε τη δολοφονία του Αμερικανού Προέδρου Μπαράκ Ομπάμα. (ABC)(Fox News)

## 14 Ιουλίου
;Πόλεμος και επιθέσεις
*Αραβική Άνοιξη:
**Εξέγερση στη Συρία:
***Βομβιστής καμικάζι ανατινάζεται με το όχημά του στην κεντρική πόλη Μαρντέχ της Συρίας, με αποτέλεσμα να σκοτωθούν 3 πολίτες και ένας αξιωματικός της ασφάλειας.
(AP via ABC)
**Νέες αντικυβρνητικές διαδηλώσεις λαμβάνουν χώρα στο Μπαχρέιν, προκαλώντας συμπλοκές με τις δυνάμεις της αστυνομίας. (''Washington Post'')
*Σε βομβιστική επίθεση αυτοκτονίας στη διάρκεια γαμήλιας δεξίωσης στο βόρειο Αφγανιστάν, σκοτώνονται 22 άτομα και ισάριθμα τραυματίζονται. (Reuters) 

;Διεθνείς σχέσεις
*Ο όμιλος Shipper International Port Corp, με την άδεια των ΗΠΑ, διανέμει το πρώτο φορτίο ανθρωπιστικής βοήθειας προς την Κούβα, για πρώτη φορά έπειτα από 50 χρόνια. (Al Jazeera)

## 15 Ιουλίου
;Καταστροφές και δυστυχήματα
*Σε δυστύχημα με λεωφορείο στην πόλη Παράσι του νότιου Νεπάλ σκοτώνονται τουλάχιστον 39 προσκυνητές. (BBC)
*Από αφθώδη πυρετό που πλήττει το Χουνάν της Κίνας, χάνουν τη ζωή τους 149 άνθρωποι. (''Bangkok Post'')
*Από καταιγίδα που πλήττει τη βορειοδυτική Πολωνία χάνει τη ζωή του 1 άτομο και άλλα 10 τραυματίζονται. (BBC).

;Διεθνείς σχέσεις
*Η Αφρικανική Ένωση εκλέγει στην ηγεσία της την Ενκοσαζάνα Ντλαμίνι-Ζούμα από τη Νότια Αφρική, η οποία γίνεται η πρώτη γυναίκα στο αξίωμα αυτό, έπειτα από σκληρή αναμέτρηση με τον σημερινό πρόεδρο, Ζαν Πινγκ από την Γκαμπόν. (BBC)

;Πολιτική
*Εκατοντάδες Ισραηλινοί διαδηλωτές συρρέουν στις πόλεις Τελ Αβίβ, Ιερουσαλήμ και Χάιφα, σε ένδειξη συμπαράστασης προς τον άνδρα που αυτοπυρπολήθηκε στις 14 Ιουλίου 2012. (''The Jerusalem Post'')

;Επιστήμη
*Αρχίζει η αποστολή του ρωσικού πυραύλου Σογιούζ προς το Διεθνή Διαστημικό Σταθμό με 3 άτομα από άλλες χώρες στο πλήρωμα. (AP μέσω ''The Washington Post'')

## 16 Ιουλίου
;Οικονομία
*Η NBCUniversal αγοράζει και αποκτά τον πλήρη έλεγχο του αμερικανικού ειδησεογραφικού ιστοχώρου MSNBC.com και τον μετονομάζει σε NBCNews.com. (NBC News)

;Ιατρική και επιστήμες
*Ο Αμερικανικός Οργανισμός Τροφίμων και Φαρμάκων εγκρίνει το φάρμακο Truvada, που ίναι το πρώτο που μειώνει τον κίνδυνο για μόλυνση από τον ιό HIV. (CBS News) (''USA Today'')

;Αθλητισμός
*Χιλιάδες αθλητές και αξιωματούχοι αρχίζουν να καταφτάνουν στο Ηνωμένο Βασίλειο, για τη διεξαγωγή των Ολυμπιακών Αγώνων στο Λονδίνο. (BBC)

## 17 Ιουλίου
;Οικονομία
*Η Μαρίσα Μάγιερ, που ήταν ανώτατο διευθυντικό στέλεχος της Google επί τα τελευταία 13 χρόνια, διορίζεται CEO της Yahoo! Α.Ε.. (AP)

;Νόμος και έγκλημα
*Σε θάνατο καταδικάζεται από στρατιωτικό δικαστήριο του Αφγανιστάν ο Αφγανός στρατιώτης Αμπντούλ Σαμπούρ, ο οποίος σκότωσε 5 Γάλλους στρατιώτες σε απομακρυσμένη περιοχή της επαρχίας Καπίσα τον Ιανουάριο του 2012. (BBC)

;Πολιτική και εκλογές
*Ο συνασπισμός Εθνικές Δυνάμεις, υπό τον προσωρινό Πρωθυπουργό Μαχμούτ Τζιμπρίλ, κερδίζει 39 επί συνόλου 80 εδρών για τα πολιτικά κόμματα, με βάση τα αποτελέσματα των πρώτων εκλογών στην ιστορία της Λιβύης. (BBC)
*Η Βόρεια Κορέα ανακοινώνει το διορισμό του Χιον Γιονγκ-τσολ ως νέου επικεφαλής του Κορεάτικου Λαϊκού Στρατού, σε αντικατάσταση του Ρι Γιονγκ-χιο. (BBC)
*Το κόμμα Καντίμα αποχωρεί από την κυβέρνηση του Μπενιαμίν Νετανιάχου εξαιτίας μιας διαφωνίας για τη στράτευση των υπερορθόδοξων Εβραίων στο Ισραήλ. (BBC)

;Επιστήμη
*Φτάνουν στο Διεθνή Διαστημικό Σταθμό 3 αστροναύτες, η Σουνίτα Γουίλιαμς (ΗΠΑ), ο Γιούρι Μαλεντσένκο (Ρωσία) και ο Άκι Χοσίντε (Ιαπωνία), στα πλαίσια τρίμηνης επίσκεψης. (Space.com)

## 18 Ιουλίου
;Πόλεμος και συγκρούσεις
*Τουλάχιστον 6 Ισραηλινοί τουρίστες σκοτώνονται και άλλοι 30 τραυματίζονται από έκρηξη βόμβας σε τουριστικό λεωφορείο στο αεροδρόμιο του Μπουργκάς, στη Βουλγαρία. (Times of Israel)
**Ο Πρωθυπουργός του Ισραήλ Μπενιαμίν Νετανιάχου κατηγορεί το Ιράν για την έκρηξη. (CNN)
*Από έκρηξη βόμβας σε γραφείο του Οραζκάι του Πακιστάν σκοτώνονται τουλάχιστον 14 άνθρωποι. (AFP μέσω Yahoo! News)
*Συριακή εξέγερση (2011–σήμερα):
**97 άτομα σκοτώθηκαν από το συριακό στρατό, σύμφωνα με πληροφορίες. (The Daily Star) 
***Τα συριακά ΜΜΕ μεταδίδουν ότι από έκρηξη βόμβας σε κυβερνητικό κτήριο σκοτώθηκε ο υπουργός Άμυνας Νταγούντ Ρατζίουα μαζί με τον αναπληρωτή Αντιπρόεδρο Στρατηγό Χασάν Τουρκμάνι και τον υφυπουργό Άμυνας, Ασέφ Σαουκάτ. Πολλοί ακόμη αξιωματούχοι τραυματίστηκαν. (AP via ''Washington Post) (BBC)
***Νέος υπουργός Άμυνας διορίζεται ο Φαχντ Τζασίμ αλ-Φρέιτζ. (BBC)

;Τραγωδίες
*Τουλάχιστον 24 άτομα σκοτώνονται από τη βύθιση πορθμείου που μετέφερε 280 ανθρώπους στα ανοικτά των ακτών της Ζανζιβάρης, καθ΄οδόν προς την Τανζανία. (Al Jazeera)

;Πολιτική και εκλογές
*Ο Κιμ Γιονγκ-ουν ανακοινώνεται επίσημα ως ο Υπέρτατος Ηγέτης της Βόρειας Κορέας, αξίωμα που κατέλαβε ντε φάκτο μετά το θάνατο του πατέρα του. Αποκτά επίσης το βαθμό του στρατάρχη του Λαϊκού Στρατού της Κορέας. (News Limited)  (BBC)

## 19 Ιουλίου
;Πόλεμος και επιθέσεις
*Σκοτώνεται από πυρά ο Ρώσος ηγέτης των Μουσουλμάνων, Βαλιούλα Γιακούποφ και τραυματίζεται ο Μουφτής του Ταταρστάν, Ίλντους Φαϊζόφ σε 2 αυτόνομες επιθέσεις στο Καζάν της Ρωσικής Δημοκρατίας του Ταταρστάν. (BBC)

;Διεθνείς σχέσεις
*Οι λογαριασμοί των ηγετών της Συρίας αξίας 100 εκατ. λιρών στερλινών μεταφέρονται και δεσμεύονται στο Ηνωμένο Βασίλειο. (BBC)

;Πολιτική και εκλογές
*Στις προεδρικές εκλογές που διεξάγονται στο Ναγκόρνο-Καραμπάχ (μη αναγνωρισμένο διεθνώς), ο Μπάκο Σαχακιάν επανεκλέγεται Πρόεδρος, με ποσοστό 64,65% έναντι 31,53% για τον κυριότερο αντίπαλό του, Βιτάλι Μπαλασανιάν(Ria Novosti)
*Στη Σαμόα ο Ο le Ao ο le Malo Τουφούγκα Έφι επανεκλέγεται χωρίς αντίπαλο από το Κοινοβούλιο. (RNZI)

## 20 Ιουλίου
;Πόλεμος
*Συριακή εξέγερση:
**Χιλιάδες άτομα εγκαταλείπουν τη Συρία. (''Financial Times'')
**Στη Δαμασκό και σε άλλες πόλεις συνεχίζονται οι συγκρούσεις. (Al Jazeera)
**Παρατείνεται για 30 ημέρες η αποστολή επιτήρησης του ΟΗΕ στη Συρία. (Al Jazeera)
*Ένοπλος σκοτώνει 2 άτομα και τραυματίζει άλλα 59 ανοίγοντας πυρ κατά την πρεμιέρα της κινηματογραφικής ταινίας του Μπάτμαν *[[The Dark Knight Rises]]* στην πόλη Ορόρα του Κολοράντο. (BBC) (CNN)
*Τουλάχιστον 13 άτομα σκοτώνονται σε συγκρούσεις στην πόλη Ντουεκουέ και σε στρατόπεδο για αστέγους στην Ακτή Ελεφαντοστού. (IOL)

;Καταστροφές
*Σε δυστύχημα με λεωφορείο στην πολιτεία Ναγιαρίτ του Μεξικό, 21 άτομα σκοτώνονται και άλλα 29 τραυματίζονται. (Fox News)

;Αθλητισμός
*Φθάνει στο Λονδίνο η Ολυμπιακή Φλόγα για την τελική φάση της τελετής αφής για τους Ολυμπιακούς Αγώνες. (BBC)

## 21 Ιουλίου

;Οικονομία
*Έπειτα από διαπραγματεύσεις 18 χρόνων ο Ρώσος Πρόεδρος Βλαντίμιρ Πούτιν υπογράφει την επικύρωση του Πρωτοκόλλου του 1994 για την ένταξη της Ρωσικής Ομοσπονδίας στον ΠΟΕ. (RIA Novosti) (''The Washington Post'') (Kremlin.ru)
*Ο Ρούπερτ Μέρντοχ παραιτείται από πολλούς οργανισμούς, συμπεριλαμβανομένου και του News International. (BBC)

;Τραγωδίες
*Από συντριβή στρατιωτικού ελικοπτέρου στο Μπρουνέι σκοτώνονται 12 άτομα. (Reuters) 
*Σε ναυάγιο φέρι μποτ στην Τανζανία εκφράζονται φόβοι ότι πέθαναν 146 άτομα. (''USA Today'')  (AP)

## 22 Ιουλίου
;Πόλεμος και επιθέσεις
*Εξέγερση στη Συρία:
**Η Τουρκία στέλνει ενισχύσεις στα σύνορα της με τη Συρία. (Kuwait News Agency)
**Ο Αραβικός Σύνδεσμος ζητά από το Σύρο Πρόεδρο Μπασάρ αλ Άσαντ να παραιτηθεί αμέσως με σκοπό να τερματιστεί η σφαγή. (Al-Jazeera) 
*TΟ στρατός στη Μαδαγασκάρη συγκρούονται με στασιαστές στρατιώτες κοντά στο αεροδρόμιο της πρωτεύουσας Ανταναναρίβο.
(Al Jazeera)

;Τραγωδίες
*Από καταρρακτώδεις βροχές που πλήττουν το Πεκίνο, χάνουν τη ζωή τους τουλάχιστον 37 άνθρωποι. (Xinhua)
*Από συντριβή στρατιωτικού ελικοπτέρου στην επαρχία Χακάρι της Τουρκίας σκοτώνονται 3 στρατιώτες και άλλοι 4 τραυματίζονται.
(AP via ''The Republic'')

;Πολιτική και εκλογές
*Ο Πρανάμπ Μουχέρτζι εκλέγεται νέος Πρόεδρος της Ινδίας. (''Hindustan Times'') 

;Αθλητισμός
*Ο Μπράντλεϊ Ουίγκινς γίνεται ο πρώτος Βρετανός ποδηλάτης που κερδίζει το Γύρο της Γαλλίας, καθώς πρωτεύει στον αγώνα αυτής της χρονιάς. (BBC)
*Στο γκολφ, ο Έρνι Ελς κατακτά το πρωτάθλημα Όπεν για το 2012. (ESPN)

## 23 Ιουλίου
;Πόλεμος και επιθέσεις
*Εξέγερση στη Συρία:
**Εκπρόσωπος του υπουργείου Εξωτερικών της Συρίας ανακοινώνει ότι η Συρία συγκεντρώνει σωρούς από χημικά και βιολογικά όπλα και ότι σκοπεύει να τα χρησιμοποιήσει σε περίπτωση που θα δεχθεί εξωτερική επίθεση, όμως ποτέ εναντίον των πολιτών της. (AP via ABC News)
**Η ΕΕ αποφασίζει να αυξήσει τις κυρώσεις εναντίον της Συρίας. (AP via ABC news) 
*Σε επιθέσεις στο Ιράκ σκοτώνονται 103 άτομα. (AP μέσω ''Los Angeles Times'') 
*Σε συγκρούσεις ανάμεσα σε αυτόχθονες φυλές και σε Μουσουλμάνους εποίκους στο κρατίδιο Άσαμ της Ινδίας, χάνουν τη ζωή τους τουλάχιστον 19 άτομα, ενώ 50.000 άνθρωποι αναγκάζονται να εγκαταλείψουν τις εστίες τους. (Reuters)  (''Times of India'')

;Καταστροφές
*Από δασικές πυρκαγιές στην Καταλονία της Ισπανίας, χάνουν τη ζωή τους 4 άνθρωποι, ενώ φωτιές αναφέρονται στη Γαλλία, την Πορτογαλία και τη Ρουμανία. (''EuroNews'') (''Romania Insider'')

## 24 Ιουλίου
;Νόμος και έγκλημα
*Ανακαλύπτονται σε δάσος της ρωσικής επαρχίας Σβέρντλοβσκ βαρέλια που περιέχουν 248 ανθρώπινα έμβρυα. (''USA Today'') 

;Πολιτική και εκλογές
*Προσωρινός Πρόεδρος της Γκάνα αναλαμβάνει ο Αντιπρόεδρος Τζον Ντραμάνι Μαχάμα, έπειτα από τον ξαφνικό θάνατο του Προέδρου Τζον Άτα Μιλς. (Euronews), (Reuters) 
*Ο Αιγύπτιος Πρόεδρος Μοχάμεντ Μόρσι διορίζει στην πρωθυπουργία τον Χισάμ Καντίλ, ζητώντας του να σχηματίσει νέα κυβέρνηση. (BBC)

## 25 Ιουλίου
;Πόλεμος και επιθέσεις
*Σε εθνοτικές ταραχές στο κρατίδιο Άσαμ της Ινδίας σκοτώνονται 9 άνθρωποι στη διάρκεια της νύχτας με τον συνολικό αριθμό των νεκρών από την περασμένη Παρασκευή σκοτώνονται 35 άτομα. (AFP διά ''New Straits Times'')

;Τραγωδίες
*Σεισμός μεγέθους 6,4 βαθμών της κλίμακας Ρίχτερ πλήττει τη Σουμάτρα, με 1 νεκρό ενώ εγκατέλειπε το σπίτι του. (AFP διά Google News)

;Πολιτική και εκλογές
*Ο Πρανάμπ Μουχέρτζι ορκίζεται Πρόεδρος της Ινδίας. (IBN Live) .
*Τα κρατικά ΜΜΕ στη Βόρεια Κορέα μεταδίδουν το γάμο του Κιμ Γιονγκ-αν με τη Ρι Σολ-γιου. (BBC)
*Ο Ίβιτσα Ντάτσιτς ορκίζεται πρωθυπουργός στη Σερβία. (Diplonews)

;Αθλητισμός
*Αρχίζουν στο Ηνωμένο Βασίλειο οι Ολυμπιακοί Αγώνες του 2012 με το γυναικείο ποδόσφαιρο. (CNN-IBN) 

## 26 Ιουλίου
*Εμφύλιος πόλεμος στη Συρία: Τουλάχιστον 200 άτομα σκοτώνονται σε βίαιες συγκρούσεις σε ολόκληρη τη χώρα. (CNN)
 
;Καταστροφές
*Στη Βόρεια Κορέα 16.000 άνθρωποι μένουν άστεγοι εξαιτίας του περάσματος της τροπικής καταιγίδας Χανούν την περασμένη εβδομάδα.
(BNO News)
*Σε 77 ανέρχεται ο αριθμός των θυμάτων από τις πλημμύρες που πλήττουν τις τελευταίες ημέρες την Κίνα. (Wall Street Journal)

## 27 Ιουλίου
;Πόλεμος και επιθέσεις
*Σκοτώνονται σε βομβιστικές επιθέσεις του συριακού στρατού 16 πολίτες, ανάμεσα στους οποίους και 5 παιδιά και 4 γυναίκες στο χωριό Γιάλντα, νότια της Δαμασκού. (Albawaba)

;Καταστροφές
*Κατολισθήσεις και πλημμύρες προκαλούνται από τον τυφώνα Βισέντε, με απολογισμό 7 νεκρούς στο βόρειο Βιετνάμ.
(AAP διά ''Herald-Sun'')

;Πολιτική και εκλογές
*Ο τελών υπό αναστολή άσκησης των καθηκόντων του Πρόεδρος της Ρουμανίας Τραϊάν Μπασέσκου ζητά από τους υποστηρικτές του να μην πάρουν μέρος στο επικείμενο δημοψήφισμα για την καθαίρεσή του. (Reuters) 
*Ο υπηρεσιακός Πρόεδρος του Μαλί, Ντιονκουντά Τραορέ επιστρέφει στη χώρα του έπειτα από απουσία δύο μηνών. (BBC)

;Αθλητισμός
*Με την τελετή έναρξης στο Λονδίνο από την Ελισάβετ Β΄ του Ηνωμένου Βασίλειου αρχίζουν οι Ολυμπιακοί Αγώνες του 2012. (CNN), (BBC)

## 28 Ιουλίου
;Πόλεμος και επιθέσεις
*Εθνοτικές συγκρούσεις ξεσπούν στην Αιθιοπία και έχουν αποτέλεσμα να σκοτωθούν τουλάχιστον 18 άτομα και να τραυματιστούν άλλα 12.
(BBC)

;Πολιτική
*Ο Άντρι Σεβτσένκο ανακοινώνει την αποχώρησή του από το ποδόσφαιρο με σκοπό να ασχοληθεί με την πολιτική. (BBC)

;Αθλητισμός
*Θερινοί Ολυμπιακοί Αγώνες 2012:
**Στην τοξοβολία, ο Ιμ Ντονγκ-χιουν από τη Νότια Κορέα πετυχαίνει ένα νέο παγκόσμιο ρεκόρ στο Γήπεδο Κρίκετ Lord's. (AP via ''New Zealand Herald'')
**Στην κολύμβηση, η Γε Σιγουέν από την Κίνα σημειώνει νέο παγκόσμιο ρεκόρ στα 400μ μικτή ατομική. (AP via ABC News)
**Ο κολυμβητής Κάμερον βαν ντερ Μπεργκ από τη Νότια Αφρική πετυχαίνει νέο ρεκόρ Ολυμπιακών Αγώνων στα 100μ πρόσθιο.
(''Chicago Tribune'') 
**Η Αυστραλία πετυχαίνει νέο ρεκόρ Ολυμπιακών Αγώνων στο αγώνισμα της σκυταλοδρομίας 4×100μ. ελεύθερο γυναικών. (Sport Live)

## 29 Ιουλίου
;Πόλεμος
*Η Ιορδανία ανοίγει το πρώτο της στρατόπεδο για τους πρόσφυγες που εγκαταλείπουν τη Συρία.(Petra News Agency) 

;Πολιτική και εκλογές
*Στις κάλπες για το δημοψήφισμα καθαίρεσης ή μη του Προέδρου Μπασέσκου προσέρχονται οι πολίτες της Ρουμανίας. Η συμμετοχή είναι πολύ χαμηλή σε βαθμό που το δημοψήφισμα χάνει την ισχύ του. (BBC)

## 30 Ιουλίου
;Τέχνες και κουλτούρα
*Τρεις γυναίκες από το ρωσικό συγκρότημα Pussy Riot δικάζονται στη Μόσχα επειδή έδωσαν μια συναυλία χωρίς άδεια, στην οποία ζητούσαν την ανατροπή του Βλαντίμιρ Πούτιν τον περασμένο Φεβρουάριο. (BBC) 

;Καταστροφές και δυστυχήματα
*Από πυρκαγιά σε τρένο σκοτώνονται 32 επιβάτες και τραυματίζονται άλλοι 27 στο κρατίδιο Άντρα Πραντές της Ινδίας. (BBC) (''Times of India'')
*Μπλακάουτ συμβαίνει στη βόρεια Ινδία από διακοπή ρεύματος. Περισσότεροι από 300 εκατομμύρια άνθρωποι μένουν χωρίς ρεύμα, ως αποτέλεσμα. (Reuters) 
*Σε σιδηροδρομικό δυστύχημα στην πόλη Μπρατοσέβιτσε της Πολωνίας, σκοτώνονται 9 άνθρωποι. (BBC)

;Αθλητισμός
*Θερινοί Ολυμπιακοί Αγώνες 2012:
**Η ηλικίας 15 ετών Ρούτα Μεϊλουτίτε κερδίζει το πρώτο χρυσό μετάλλιο στην πισίνα για τη Λιθουανία. (BBC)
**Ο Βορειοκορεάτης αρσιβαρίστας Κιμ Αν-γκουκ oπετυχαίνει νέο παγκόσμιο ρεκόρ και κατακτά το χρυσό μετάλλιο στην κατηγορία των 52 κιλών. (Reuters) 
**Η Αμερικανίδα κολυμβήτρια Ντάνα Βόλμερ σημειώνει νέο παγκόσμιο ρεκόρ στα 100μ πεταλούδα.(CBS News) 

## 31 Ιουλίου

;Καταστροφές
*Στη βόρεια Ινδία συμβαίνει και δεύτερη διακοπή ρεύματος, αφήνοντας 670 εκατ. άτομα χωρίς ηλεκτρικό. (BBC) (CNN) (Reuters) 

;Διεθνείς σχέσεις
*Ο Αμερικανός πρόεδρος Μπαράκ Ομπάμα ανακοινώνει επιπλέον κυρώσεις κατά του Ιράν για το πυρηνικό του πρόγραμμα.(CNN) 

;Πολιτική και εκλογές
*Η Βενεζουέλα γίνεται πλήρες μέλος του Mercosur. (Reuters)  (El País)

;Αθλητισμός
*Θερινοί Ολυμπιακοί Αγώνες 2012:
**Στην κολύμβηση, ο Αμερικανός Μάικλ Φελπς κερδίζει το 19ο μετάλλιο σε Ολυμπιακούς Αγώνες, κάτι που αποτελεί ρεκόρ. Πρόκειται για ένα χρυσό μετάλλιο στη σκυταλοδρομία 4Χ200μ. ελεύθερο. (BBC) 

07